**ZAPISNIK 6. KOORDINACIJSKOG SASTANKA ERASMUS + PROJEKTA „Excellence. Every Patient. Every Time.“**

**Sastanku su nazočili:** ravnateljica Jelena Jelinić Bošnjak, pedagog Aleksandar Končar, stručne učiteljice zdravstvene njege Ivana Opačak, Ivana Galović, Ana Perić, Jasmina Cvančić, Marina Kovačević, stručna učiteljica fizioterapije Sanja Ćurić,Jadranka Sučević, dipl. ing. biotech., Marinela Stanić Rusev, prof. fizike.

Sastanak je održan 28. listopada 2019. U 19:00 h.

**DNEVNI RED:**

1. **Utvrđivanje učenika odabranih za mobilnost i nastavnika u pratnji (prva mobilnost u Sloveniju).**

Ad. 1. Prva mobilnost učenika i nastavnika u Sloveniju održat će se u vremenskom terminu **od 03. studenog do 16. studenog 2019**. Učenici će stručne vježbe provoditi u gradu Škofja Loka u Centru za slijepe i slabovidne osobe.

U prvoj grupi učenika za mobilnost sudjeluju učenici 4. A, 4.b i 5. A razreda: Partner u projektu je Mobilia plus d.o.o.-Slovenija.

Učenici koji sudjeluju u ovoj mobilnosti su:

Mihaela Uremović, Antonia Daka, Šimo Šimić, Marta Čalušić, Ivona Jacešin (5. A),

Barbara Bukvić, Alen Pecikozić, Emanuel Narančić, Dajana Balenović, Zorana Karlić (4. B), Anita Jerković, Barbara Jurković (4. A). Nastavnica u pratnji je Jadranka Sučević, dipl. ing. biotech. (zaposlenica Srednje medicinske škole Slavonski Brod).

30. listopada 2019. godine održat će posljednji sastanak s učenicima Srednje medicinske škole Slavonski Brod, odabranima za mobilnost u Sloveniju. Sastanak će voditi nastavnica koja će biti u pratnji s učenicima, Jadranka Sučević. Na sastanku će se dogovoriti detalji oko samog polaska, smještaja te stručnih vježbi koje će odrađivati u jednom od domova za starije i nemoćne koji je usmjeren radu sa slijepima i slabovidnima.

U Slavonskom Brodu, 28. listopada 2019.

Zapisničar:

Marina Kovačević, mag. med. techn.